Jiří Parma

Jiří Parma (* 9. január 1963 Frenštát pod Radhoštěm) je bývalý československý a neskôr český reprezentant v skoku na lyžiach. Roku 1987 zvíťazil na majstrovstvách sveta v Oberstdorfe a v tomto roku bol tiež zvolený česko-slovenským športovcom roka. Štyrikrát (trikrát za Česko-Slovensko) reprezentoval na olympijských hrách, kde bola jeho najlepším výsledkom bronzová medaila v skoku družstiev, ktorú vybojoval spoločne s Tomášom Goderom, Františkom Ježom a Jaroslavom Sakalom na olympiáde v Albertville v roku 1992.

Referencie

Zdroj 

Českí skokani na lyžiach
Českí olympionici
Česko-slovenskí bronzoví olympijskí medailisti